इसके अलावा भवनों में किया जाने वाला आकर्षक प्रकाश विन्यास हमको आकर्शित करता है। इस दिशा में भी प्रयास किए जा रहे हैं कि प्राकृतिक प्रकाश और कम तेज रोशनी से किस प्रकार ऐतिहासिक इमारतों को संरक्षित किया जा सकता है। प्रकाश साहित्य और संस्कृति का आवश्यक अंग है। फोटोग्राफी कला में प्रकाश के बेहतरीन उपयोग का महत्वपूर्ण प्रभाव होता है। प्रकाश हमें प्रभावित करने के साथ दृश्य और कला, साहित्य और मानवीय सोच पर अपना प्रभाव दर्शाता है। इसीलिए प्रकाश आधुनिक समय में दो क्षेत्रों विज्ञान और संस्कृति के मध्य सेतू का कार्य कर मानवीय समुदाय के जीवन में विविध रंग भर सकता है।